CELEX: C2005/132/19
Language: et
Date: 2005-05-28 00:00:00
Title: Euroopa Kohtu (viies koda) 10. märtsi 2005. aasta otsus kohtuasjas C-469/03 (Tribunale di Bologna eelotsusetaotlus): Filomena Mario Miraglia (Schengeni lepingu rakendamise konventsiooni artikkel 54 — Non bis in idem põhimõte — Kohaldamisala — Liikmesriigi kohtuorganite otsus loobuda kriminaalmenetlusest isiku vastu ainuüksi seetõttu, et teises liikmesriigis on analoogne menetlus algatatud)

28.5.2005   
            
            
               ET
            
            
               Euroopa Liidu Teataja
            
            
               C 132/10
            
         
      EUROOPA KOHTU
   
   (viies koda)
   10. märtsi 2005. aasta otsus
   kohtuasjas C-469/03 (Tribunale di Bologna eelotsusetaotlus): Filomena Mario Miraglia (1)
   
   (Schengeni lepingu rakendamise konventsiooni artikkel 54 - Non bis in idem põhimõte - Kohaldamisala - Liikmesriigi kohtuorganite otsus loobuda kriminaalmenetlusest isiku vastu ainuüksi seetõttu, et teises liikmesriigis on analoogne menetlus algatatud)
   (2005/C 132/19)
   Kohtumenetluse keel: itaalia
   Kohtuasjas C-469/03, mille esemeks on Euroopa Kohtule EÜ artikli 234 alusel Tribunale di Bologna (Itaalia) 22. septembri 2003. aasta otsusega esitatud eelotsusetaotlus, mis saabus Euroopa Kohtusse 10. novembril 2003, kriminaalmenetluses Filomena Mario Miraglia vastu, tegi Euroopa Kohus (viies koda), koosseisus: koja esimees R. Silva de Lapuerta ning kohtunikud R. Schintgen (ettekandja) ja P. Kūris; kohtujurist A. Tizziano, kohtusekretär vanemametnik L. Hewlett, 10. märtsil 2005 otsuse, mille resolutiivosa on järgmine:
   19. juunil 1990. Schengen'is (Luksemburg) allkirjastatud konventsiooni, millega rakendatakse 14. juuni 1985. aasta Schengeni lepingut Beneluxi Majandusliidu riikide, Saksamaa Liitvabariigi ja Prantsuse Vabariigi valitsuste vahel nende ühispiiridel kontrolli järkjärgulise kaotamise kohta, artiklis 54 sätestatud non bis in idem põhimõtet ei kohaldata üle liikmesriigi õiguskaitseorganite otsusele, millega kriminaalasi loetakse lõppenuks pärast riikliku süüdistaja otsust kriminaalmenetlust mitte algatada ainuüksi põhjusel, et teises liikmesriigis on kriminaalmenetlus sama kahtlustatava suhtes juba samade asjaolude kohta algatatud, ja seda kõike ilma sisulist hinnangut andmata.
   
      (1)  ELT C 21, 24.1.2004.